Foto: MB axborot xizmati Yevropa tiklanish va taraqqiyot banki delegatsiyasi Markaziy bankka tashrif buyurdi, deb xabar bermoqda MB axborot xizmati. Qayd etilishicha, O‘zbekiston Respublikasi Markaziy bankida joriy yilning 19 noyabr kuni Markaziy bank vakillari YeTTBning mahalliy valyuta va kapital bozorini rivojlantirish departamenti direktori Andre Kuusvek boshchiligidagi Yevropa taraqqiyot va tiklanish banki delegatsiyasi bilan uchrashuv o‘tkazgan. Uchrashuv davomida respublikada kapital bozori rivojlanishi, shuningdek makroiqtisodiy modellash va prognozlash bo‘yicha Markaziy bankka texnik ko‘mak ko‘rsatish yuzasidan bir qator mavzular muhokama qilindi, deyiladi xabarda.